text: Illuec ot maint cheveil tiré
   Et maint piteus souzpir geté.
   Si ot mainte paume batue.
   Chascuns de duel s'afole et tue.
   Li rois Carmans tel duel avoit
   C'un seul mot dire ne povoit.
   Lors primes li ont devisé
   Sa gent qu'il avoit mal ouvré
   De ce k'avisez ne s'estoit
   K'aussi bien revenir povoit
   PageV01P168
   Cil au cheval en ce lieu là
   K'à l'autre fois quant eschapa ;
   Et qu'il deüst avoir ostée
   De là sa fille, et recelée,
   Et que nus hom ne le seüst
   Se il de son conseil ne fust.
  